《岁时书事 其七》
宋代·张侃

冬雪已飞舞，冬月愈明皎。午夜静人籁，一目天未了。

荒村木杈枒，上有乌鹊绕。胡床拥破裘，呼奴取青醥。

良夜天下同，妙处识者少。何必与人言，壮志出尘表。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。